laion/Wikipedia-Exotic huggingface dataset:
খোরশেদ আরা হক

খোরশেদ আরা হক (জন্ম: ১০ মে, ১৯৪০ মৃত্যু: ১২ জুলাই, ২০২২) ছিলেন একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির সদস্য। তিনি মহিলাদের জন্য  সংরক্ষিত আসন থেকে নির্বাচিত হন। খোরশেদ আরা হক কক্সবাজারে জন্মগ্রহণ করেন। তিনি কক্সবাজারের দক্ষিণ কলাতলীতে বসবাস করেন। খোরশেদ আরা হক বাংলাদেশ জাতীয় পার্টির একজন সদস্য। মহিলাদের জন্য সংরক্ষিত আসন-৫০ থেকে তিনি সাংসদ নির্বাচিত হয়েছেন। একই সাথে জনপ্রশাসন মন্ত্রণালয় সংক্রান্ত সংসদীয় স্থায়ী কমিটির একজন সদস্য হিসেবে দায়িত্ব পালন করছেন। খোরশেদ আরা হক বাংলাদেশ জাতীয় সংসদে মহিলাদের জন্য সংরক্ষিত আসন থেকে প্রতিদ্বদন্দীতা করেন। তার প্রতিদ্বন্দী আওয়ামী লীগের প্রার্থী সাবিহা নাহার বেগমের প্রার্থীতা বাংলাদেশ নির্বাচন কমিশন বাতিল করে দেয়, কারণ তার টেলিফোন বিল বাকি ছিলো। তার বকেয়া বিল ছিলো ২ লক্ষ ২৩ হাজার ৪৮৮ টাকা। তিনি বকেয়া বিল পরিশোধ করেন এবং আবার মনোনয়ন জমা দেন। কিন্তু বাংলাদেশ নির্বাচন কমিশন তা গ্রহণ করে নি। তাই খোরশেদ আরা হক বাধাহীন ভাবে বিজয়ী হন। ১০ এপ্রিল নির্বাচন কমিশন (ইসি) নির্বাচিত ঘোষণা করে এবং একই দিনে নির্বাচন কমিশন তার নামে গ্যাজেট প্রকাশ করে। নারী অধিকার আদায়ের আন্দোলনে তিনি বাংলাদেশে একজন উল্লেখযোগ্য নারী অধিকার কর্মী। জাতীয় সংসদে তিনি অর্থমন্ত্রী আবুল মাল আব্দুল মুহিতের ১৫% মুসক নীতির সমালোচনা করেন। কক্সবাজারে রোহিঙ্গাদের ত্রান বিতরণে একটি সরকারি প্রতিনিধিদলের প্রতিনিধি ছিলেন তিনি। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "এমপি পদে সাবিহা মূসা ও খোরশেদ আরা হক'র শপথ"। বাংলানিউজটোয়েন্টিফোর.কম। ১৩ এপ্রিল ২০১৭। সংগ্রহের তারিখ ৯ ডিসেম্বর ২০১৭।  "Constituency 350_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "খোরশেদ আরা হক | কক্সবাজার জেলা | কক্সবাজার জেলা" (ইংরেজি ভাষায়)। ২০১৮-০১-২৯ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।  "খোরশেদ আরা হক এমপি'র শোক | Eidgah News"। ২০১৮-০১-২৮ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।  "48 women lawmakers elected unopposed"। দ্য ডেইলি স্টার (ইংরেজি ভাষায়)। দ্য ডেইলি স্টার। ২০ মার্চ ২০১৪। সংগ্রহের তারিখ ২৯ নভেম্বর ২০১৭।  "2 women MP aspirants' appeal rejected"। dhakatribune.com। বাংলা ট্রিবিউন। সংগ্রহের তারিখ ২৯ নভেম্বর ২০১৭।  "News in Brief"। দ্য ডেইলি স্টার (ইংরেজি ভাষায়)। দ্য ডেইলি স্টার। ১১ এপ্রিল ২০১৪। সংগ্রহের তারিখ ২৯ নভেম্বর ২০১৭।  "Equality based state to achieve dev"। দ্য ডেইলি স্টার (ইংরেজি ভাষায়)। দ্য ডেইলি স্টার। ২৫ মার্চ ২০১৬। সংগ্রহের তারিখ ২৯ নভেম্বর ২০১৭।  "MPs mount pressure on Muhith for withdrawal"। New Age (ইংরেজি ভাষায়)। সংগ্রহের তারিখ ২৯ নভেম্বর ২০১৭।  "রোহিঙ্গা শরণার্থীদের খোরশেদ আরা হক এমপি'র টিওবয়েল, সোলার প্যানেল ও ল্যাট্রিন বিতরণ"। দৈনিক কক্সবাজার। ৮ অক্টোবর ২০১৭। সংগ্রহের তারিখ ৯ ডিসেম্বর ২০১৭। [স্থায়ীভাবে অকার্যকর সংযোগ] মাননীয় সংসদ সদস্য খোরশেদ আরা হক ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
উত্তরবঙ্গের চা শিল্প

উত্তরবঙ্গের চা শিল্প পূর্ব ভারতের রাজ্য পশ্চিমবঙ্গের উত্তর বঙ্গীয় অঞ্চলে অবস্থিত চা উৎপাদন এলাকা ও চা উৎপাদনকে কেন্দ্র করে গড়ে ওঠা একটি শিল্প। পশ্চিমবঙ্গের দার্জিলিং, জলপাইগুড়ি, কোচবিহার, এবং উত্তর দিনাজপুরের জেলায় চা বাগান ও চা উৎপাদন সুবিধা রয়েছে। উত্তরবঙ্গের দার্জিলিং পাহাড়, তরাই এবং ডুয়ার্স অঞ্চলে প্রায় ৪৫০ টি চা বাগান রয়েছে যা শিলিগুড়ির চা নিলাম কেন্দ্রের বিক্রেতা হিসাবে নিবন্ধিত। সবচেয়ে কম বয়সী চা বাগান হল চেনচুলা চা এস্টেট, রাইমাটংগ চা এস্টেট এবং কালচিনি চা এস্টেট। এই চা বাগানগুলি ৭২ বছর বয়সী। উত্তরবঙ্গের বৃহত্তম চা বাগানটি হল সামসিং চা এস্টেট যা ১২৫৬.৬০ হেক্টর আয়তন বিশিষ্ট। ডুয়ার্স অঞ্চলের অধিকাংশ চা বাগান ভারতীয় চা অ্যাসোসিয়েশন (ডিবিআইটিএ) এর ডুয়ার্স শাখার সদস্য এবং তরাই অঞ্চলের চা বাগানগুলি ভারতীয় চা অ্যাসোসিয়েশনের তরাই শাখার সদস্য। ঔপনিবেশিক ব্রিটিশ রাজের যুগে ডুয়ার্স অঞ্চলে উত্তরবঙ্গের চা চাষ আজ থেকে প্রায় ১২০ থেকে ১৫০ বছর আগে শুরু হয়েছিল। ১৮৪২ সালে দার্জিলিং জেলা এবং উত্তরবঙ্গের সন্নিহিত এলাকায় চা গাছের চারা বপন করা হয়। ছোট চা উৎপাদকেরা বা ছোট চা বাগান মূলত উত্তর দিনাজপুর, জলপাইগুড়ি, কোচবিহার এবং দার্জিলিং পাহাড়ের পাদদেশে অবস্থিত। স্থানীয় চা উৎপাদনের বিপণন সুবিধার জন্য ১৯৭৬ সালে শিলিগুড়ি চা নিলাম কেন্দ্র প্রতিষ্ঠিত হয়। এই চা নিলাম কেন্দ্রটি উত্তরবঙ্গের চা উৎপাদকদের চা বিক্রয়ের জন্য নিলাম কেন্দ্র চা পরিবহনের সময় অত্যন্ত হ্রাস করেছে কারণ এই নিলাম কেন্দ্র গঠনের পূর্বে চা উৎপাদকরা তাদের চা গুয়াহাটি চা নিলাম কেন্দ্রের বাজারে বিক্রি করতেন যা শিলিগুড়ি থেকে প্রায় ৫০০ কিলোমিটার দূরে অবস্থিত। "Tea Production"। Siliguri Tea Auction Centre। সংগ্রহের তারিখ ২০১৩-০৬-০৩।  Social Science and Social Concern। Google Books। ১৯৮৮। আইএসবিএন 9788170990628। সংগ্রহের তারিখ ২০১৩-০৬-০৩।
এ কে এম ফজলুল হক (শেরপুরের রাজনীতিবিদ)

এ কে এম ফজলুল হক একজন বাংলাদেশী রাজনীতিবিদ ও সংসদ সদস্য। তিনি বাংলাদেশ আওয়ামী লীগের একজন সদস্য। এ কে এম ফজলুল হক ১৯৪৯ সালের ১৬ জানুয়ারি জন্মগ্রহণ করেন। তার জন্মস্থল শেরপুর জেলায়। তার ডাক নাম "চান"। এ কে এম ফজলুল হক বিএসসি ইঞ্জিনিয়ারিং ডিগ্রী অর্জন করেন। পেশাগত জীবনে তিনি একজন ইঞ্জিনিয়ার ছিলেন। এছাড়া তিনি শেরপুর থেকে দুইবার নির্বাচিত একজন সাংসদ। ছাত্র জীবন থেকেই তার রাজনীতিতে পদাচারণা শুরু। রাজনৈতিক জীবনে তিনি বাংলাদেশ আওয়ামী লীগের সাথে যুক্ত হন ও শেরপুর-৩ আসন থেকে সংসদ সদস্য নির্বাচিত হন। শেরপুর-৩ আসনটি শেরপুর জেলার শ্রীবর্দি উপজেলা ও ঝিনাইগাতি উপজেলা নিয়ে গঠিত। এছাড়া তিনি শেরপুর আওয়ামী লীগের অন্যতম সংগঠক। ২০০৮ সালের জাতীয় সংসদ নির্বাচনে এ কে এম ফজলুল হক প্রথমবার সংসদ সদস্য নির্বাচিত হন। এরপর ২০১৪ সালের ১০ম জাতীয় সংসদ নির্বাচনে আবার তিনি সংসদ সদস্য নির্বাচিত হয়েছেন। ২০১৭ সালে এ কে এম ফজলুল হক শেরপুরের শ্রীবরদীতে মিড ডে মিল কর্মসূচীর উদ্বোধন করেন। শিক্ষার্থী ঝরে পড়া রোধ, বিদ্যালয়মুখী ও পাঠ উন্নতির লক্ষ্যে শেরপুরের উত্তর শ্রীবরদী সরকারি প্রাথমিক বিদ্যালয়ের প্রায় ১শ ১৫জন শিক্ষার্থীদের মাঝে মিড ডে মিল ও একটি করে টিফিন বক্স বিতরণ করা হয়। ফজলে রাব্বী মিয়া জাহাঙ্গীর মোহাম্মদ আদেল কাজী নাবিল আহমেদ User, Super। "১০ম জাতীয় সংসদ সদস্য তালিকা (বাংলা)"। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।  "শেরপুরে মনোনয়ন প্রত্যাশীদের জোর দেন-দরবার | সারাদেশ | The Daily Ittefaq"। সংগ্রহের তারিখ ২০১৮-০১-২৪।  "শ্রীবরদীতে স্থানীয় সাংসদ কর্তৃক মিড ডে মিল কর্মসূচীর উদ্বোধন"। শেরপুরের আলো। ১৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৭।
বর্তনী নকশাকরণ

বর্তনী নকশাকরণ (ইংরেজি: Circuit design) একটি সাধারণ বৈদ্যুতিক পরিভাষা। এটি দ্বারা একটি সমন্বিত বর্তনীতে পৃথক পৃথক ট্রানজিস্টর বসানোর কাজ থেকে শুরু করে অতিজটিল ও সূক্ষ্ম ইলেকট্রনিক ব্যবস্থা সৃষ্টি প্রক্রিয়াকেও বোঝানো যায়। সরল বৈদ্যুতিক বর্তনীর ক্ষেত্রে নকশাকরণ প্রক্রিয়াটি একজন ব্যক্তিই সম্পাদন করতে পারেন এবং এজন্য কোন পরিকল্পিত বা সুসংগঠিত প্রক্রিয়ার প্রয়োজন হয় না। অন্যদিকে জটিল কোনও বৈদ্যুতিক ব্যবস্থা নকশা করার সময় বহুসংখ্যক নকশাবিদের একটী দল নিয়মানুগ বা পদ্ধতিগত উপায়ে আগান এবং অনেক সময় নিয়ন্ত্রিত কম্পিউটার সিমুলেশনের সাহায্য নেন। সমন্বিত বর্তনীর স্বয়ংক্রিয় নকশাকরণ প্রক্রিয়াতে “বর্তনী নকশাকরণ” বলতে নকশাকরণ চক্রের সেই ধাপটিকে বোঝায়, যে ধাপে সমন্বিত বর্তনীটির “স্কিম্যাটিক্স”টি (Schematics) উৎপাদিত হয়। সাধারণত এই ধাপটি যুক্তিভিত্তিক নকশাকরণ (logic design) এবং ভৌত নকশাকরণের (physical design) মধ্যবর্তী ধাপ। Naveed Sherwani, "Algorithms for VLSI Physical Design Automation"
সেলিম ওসমান

এ কে এম সেলিম ওসমান একজন বাংলাদেশী রাজনীতিবিদ ও সংসদ সদস্য। তিনি বাংলাদেশ জাতীয় পার্টির সদস্য। তার নির্বাচনী এলাকা হলো নারায়ণগঞ্জ-৫। ২০১৪ সালে তিনি  বাংলাদেশ নিটওয়্যার প্রস্তুত ও রপ্তানিকারক সমিতির সভাপতি নির্বাচিত হন। ২০১৪ সালে তার বড় ভাই মারা যাওয়ার পর তিনি নারায়ণগঞ্জ-৫ আসন থেকে সংসদ সদস্য নির্বাচিত হন। সেলিম ওসমান জাতীয় পার্টির সদস্য। ২০১৪ সালের ২৬ জুন নারায়ণগঞ্জ-৫ আসনের উপনির্বাচনে সেলিম ওসমান জাতীয় পার্টির লাঙ্গল প্রতীকে নির্বাচন করে সাংসদ নির্বাচিত হন। তার নিকটতম প্রতিদ্বন্দ্বী ছিলেন নাগরিক ঐক্যের নেতা সাবেক এমপি এস এম আকরাম। সেলিম ওসমানের বাবা এ কে এম শামসুজ্জোহা ছিলেন প্রখ্যাত আওয়ামী লীগ নেতা ও প্রতিষ্ঠাকালীন সদস্য। তিনি ১৯৭০ সালের নির্বাচনে নারায়ণগঞ্জ থেকে সংসদ সদস্য নির্বাচিত হয়েছিলেন। এরপর আবার ১৯৭৩ সালে তিনি একই আসন থেকে নির্বাচিত হয়েছিলেন। সেলিম ওসমানের মায়ের নাম নাগিনা জোহা। সেলিমের ভাই শামীম ওসমান বাংলাদেশ আওয়ামী লীগের একজন সংসদ সদস্য। সেলিম ওসমানের অপর ভাই নাসিম ওসমান ৪ বার সংসদ সদস্য নির্বাচিত হয়েছেন।[তথ্যসূত্র প্রয়োজন] ২০১৬ সালে পিয়ার সাত্তার লতিফ উচ্চ বিদ্যালয়ের প্রধান শিক্ষক শ্যামল কান্তি ভক্তকে ইসলাম অবমাননার অভিযোগে কান ধরে উঠ-বস করানো হয়। ঘটনাটি সারাদেশে ছড়িয়ে পড়ে ও তুমুল বিতর্কের জন্ম দেয়। এতে অভিযোগ উঠে যে সেলিম ওসমানের নির্দেশেই শ্যামল কান্তি ভক্তকে লাঞ্চিত করা হয়। লাঞ্ছিত করার ঘটনায় মামলা দায়ের করা হয়। এই মামলায় সেলিম ওসমানসহ দুইজনের বিরুদ্ধে অভিযোগ গঠনের বিষয়ে শুনানি হয়। এ কে এম শামসুজ্জোহা শামীম ওসমান নাসিম ওসমান "শপথ নিলেন সেলিম ওসমান"। বিডিনিউজ টোয়েন্টিফোর ডটকম। ৮ জুলাই ২০১৮। ৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "আবার বিকেএমইএর সভাপতি হলেন সেলিম ওসমান"। বিডিনিউজ টোয়েন্টিফোর ডটকম। ২ সেপ্টেম্বর ২০১৭। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "শামীম ও সেলিম ওসমানের আসনে আইভীর প্রভাব"। Dhakatimes News। সংগ্রহের তারিখ ২০১৮-০১-২৪।  "নারায়ণগঞ্জের শিক্ষক শ্যামল কান্তি ভক্ত কারাগারে"। বিবিসি বাংলা (ইংরেজি ভাষায়)। ২০১৭-০৫-২৪। সংগ্রহের তারিখ ২০১৮-০১-২৪।  "শ্যামল কান্তিকে কান ধরে উঠবস : সত্যতা পেয়েছে বিচারিক তদন্ত কমিটি"। jagonews24.com (ইংরেজি ভাষায়)। সংগ্রহের তারিখ ২০১৮-০১-২৪।  "সেলিম ওসমানের বিরুদ্ধে চার্জগঠনের শুনানি আজ | আদালত | The Daily Ittefaq"। ২০১৭-০৯-২১ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।
অর্ধপরিবাহী যন্ত্র

অর্ধপরিবাহী যন্ত্রাংশ (ইংরেজি: Semiconductor device) বলতে সেইসব ইলেকট্রনিক যন্ত্রাংশকে বোঝায়, যেগুলি মূলত অর্ধপরিবাহী পদার্থ যেমনঃ সিলিকন,জার্মেনিয়াম এবং গ্যালিয়াম আর্সেনাইড মত অর্ধপরিবাহী উপাদানগুলির ইলেকট্রনিক বৈশিষ্ট্যকে কাজে লাগায়। এছাড়া জৈব অর্ধপরিবাহী দিয়েও যন্ত্রাংশ তৈরি হতে পারে। ইলেকট্রনিক্‌সের বেশির ভাগ ব্যবহারিক ক্ষেত্রে অর্ধপরিবাহী যন্ত্রাংশগুলি ভ্যাকিউয়াম টিউব বা তাপ-আধানিক যন্ত্রাংশগুলিকে প্রতিস্থাপন করেছে। উচ্চমাত্রার শূন্যস্থানে বায়বীয় পদার্থের মধ্য দিয়ে ইলেকট্রনের প্রবাহের পরিবর্তে এসব যন্ত্রাংশে কঠিন অবস্থায় ইলেকট্রনের সংবহন করানো হয়। অর্ধপরিবাহী যন্ত্রাংশগুলি একক বিচ্ছিন্ন যন্ত্রাংশ হিসেবে কিংবা সমন্বিত বর্তনী হিসেবে প্রস্তুত করা হতে পারে। সমন্বিত বর্তনীতে একটি মাত্র অর্ধপরিবাহী মাতৃকা স্তরে বা ওয়েফারে একাধিক (অল্প কয়েকটি থেকে শুরু করে শত কোটি) যন্ত্রাংশ প্রস্তুত করা হতে পারে। অর্ধপরিবাহী যন্ত্রাংশগুলি বেশ উপযোগী কেননা এগুলির আচরণ বা বৈশিষ্ট্য ভেজাল উপাদান যোগ করার মাধ্যমে সহজেই পরিবর্তন করা সম্ভব, যার ইংরেজি পারিভাষিক নাম ডোপিং। বৈদ্যুতিক বা চৌম্বকীয় ক্ষেত্র উপস্থাপন করে, আলো বা তাপের সংস্পর্শে এনে, বা যান্ত্রিকভাবে আভ্যন্তরীণ গঠন পরিবর্তন করে অর্ধপরিবাহী উপাদানের বিদ্যুৎ পরিবাহিতা নিয়ন্ত্রণ করা সম্ভব। একারণে অর্ধপরিবাহী যন্ত্রাংশগুলির খুবই উন্নতমানে সংবেদক (Sensor) হিসেবে কাজ করতে পারে। ডায়োড, এল ই ডি, ট্রানজিস্টর, মসফেট, ইত্যাদি কিছু অর্ধপরিবাহী যন্ত্রাংশের উদাহরণ।
এ. কে. এম. শামসুজ্জোহা

আবুল খায়ের মোহাম্মদ শামসুজ্জোহা যিনি এ কে এম শামসুজ্জোহা  নামে পরিচিত ছিলেন। একজন বাংলাদেশ আওয়ামী লীগের রাজনীতিবিদ ও সাবেক সংসদ সদস্য। তার নির্বাচনী এলাকা নারায়ণগঞ্জ। স্বাধীনতা ও মুক্তিযুদ্ধ ক্ষেত্রে অনন্যসাধারণ ও কৃতিত্বপূর্ণ অবদানের স্বীকৃতিস্বরূপ তাকে ২০১২ সালে মরণোত্তর স্বাধীনতা পদক ২০১১ দেয়া হয়। তিনি ১৯২৪ সালে নারায়ণগঞ্জ জেলায় জন্মগ্রহণ করেন। তার পিতার নাম খান সাহেব এম. ওসমান আলী এবং মাতার নাম জামিলা ওসমান। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৪২ সালে তিনি নারায়ণগঞ্জ ছাত্র মুসলিম লীগের সাধারণ সম্পাদক হন ও ১৯৪৫ সালে শিক্ষা আন্দোলনে অংশগ্রহণ করেন। ১৯৪৯ সালে তিনি আওয়ামী মুসলিম লীগে সদস্য হিসেবে যোগ দেন। ১৯৫২ সালে তিনি নারায়ণগঞ্জ ভাষা সংগ্রাম পরিষদের সভাপতি হিসেবে ভাষা আন্দোলনে নেতৃত্ব দেন। সেই সময় একটি মিথ্যা মামলায় তাকে ১৮ মাস কারাবন্দী রাখা হয়। ১৯৬৪ সালে নারায়ণগঞ্জ মহকুমা সাম্প্রদায়িক দাঙ্গা প্রতিরোধ কমিটির আহ্বায়কের দায়িত্ব পালন করেন। তিনি ১৯৭০-এর নির্বাচনে পাকিস্তান জাতীয় পরিষদের সদস্য নির্বাচিত হন। মুক্তিযুদ্ধের সময় মুজিবনগর সরকারের প্রতিনিধি হিসেবে ভারতের বিভিন্ন রাজ্য ভ্রমণ করে জনমত গঠন ও তহবিল সংগ্রহে তিনি গুরুত্বপূর্ণ ভূমিকা রাখেন। ১৯৭১ সালের ১৭ ডিসেম্বর তিনি মুজিবনগর সরকারের প্রতিনিধি হিসেবে প্রথম বেতার ভাষণ প্রদান করেন এবং দেশের সর্বোচ্চ আদালতে জাতীয় পতাকা উত্তোলন করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৩০ আসন থেকে সংসদ সদস্য নির্বাচিত হন। বঙ্গবন্ধুর হত্যাকাণ্ডের পর মন্ত্রিত্ব গ্রহণের প্রস্তাব প্রত্যাখ্যান করলে তাকে ১৮ মাস বন্দী রাখা হয়। ব্যক্তিগত জীবনে তিনি ১৯৫০ সালে নাগিনা জোহাকে বিয়ে করেন। তার তিন পুত্র সংসদীয় নির্বাচনে জয়লাভ করে ও সাংসদ নির্বাচিত হয়। তাদের মধ্যে সেলিম ওসমান ও নাসিম ওসমান জাতীয় পার্টি থেকে নির্বাচিত এবং শামীম ওসমান বাংলাদেশ আওয়ামী লীগ থেকে নির্বাচিত হন। তিনি ২০ ফেব্রুয়ারি, ১৯৮৭ সালে মারা যান। "ভাষাসৈনিক সামসুজ্জোহার মৃত্যুবার্ষিকী পালিত"। দৈনিক বাংলাদেশ প্রতিদিন। ২১ ফেব্রুয়ারি ২০১৭। সংগ্রহের তারিখ ৯ ডিসেম্বর ২০১৭। তিনি ছিলেন একাধারে ভাষাসৈনিক, আওয়ামী লীগের প্রতিষ্ঠাতা সদস্য, গণপরিষদের সদস্য, মুক্তিযুদ্ধের অন্যতম সংগঠক ও সংসদ সদস্য। মহান মুক্তিযুদ্ধে গুরুত্বপূর্ণ অবদান রাখায় তাকে ২০১২ সালে স্বাধীনতা পদক (মরণোত্তর) দেওয়া হয়।  মন্ত্রিপরিষদ বিভাগ। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। old.cabinet.gov.bd। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০২০।  "শামীম ওসমানের মা নাগিনা জোহা আর নেই"। ৭ মার্চ ২০১৬। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "শামসুজ্জোহার মৃত্যুবার্ষিকী পালিত"। দ্য রিপোর্ট। ২০ ফেব্রুয়ারি ২০১৫। সংগ্রহের তারিখ ৯ ডিসেম্বর ২০১৭।
কলসকাঠী জমিদার বাড়ি

কলসকাঠী জমিদার বাড়ি বাংলাদেশের বরিশাল বিভাগের বরিশাল জেলার বাকেরগঞ্জ উপজেলার একটি ঐতিহাসিক জমিদার বাড়ি। প্রায় তিনশতক আগে এই কলসকাঠী জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা জানকী বল্লভ রায় চৌধুরী। তিনি ছিলেন জমিদার রামাকান্তের পুত্র। আর এই রামাকান্ত ছিলেন গারুড়িয়ার জমিদার। জানকী বল্লভ রায় চৌধুরীরা ছিলেন দুই ভাই। তিনি ছিলেন ছোট। আর বড় ভাই ছিলেন রাম বল্লভ। বড় ভাই ছোট ভাইকে হত্যার পরিকল্পনা করেন। মূলত এই জমিদারির জন্যই এই হত্যার পরিকল্পনা। ছোট ভাই অর্থাৎ জানকী বল্লভ রায় চৌধুরী তার বৌদির মাধ্যমে এই ব্যাপারটি জানতে পারে। পরে রাতের আঁধারে তিনি মুর্শিদাবাদে চলে যান এবং সেখানে নবাবের কাছে এই বিষয়ে বলেন। তখন মুর্শিদাবাদের নবাব তাকে অরংপুর পরগনার জমিদার হিসেবে নিযুক্ত করেন। জমিদারি পেয়ে তিনি কলসকাঠীতে এসে বসতি স্থাপন করেন। আর এইভাবেই কলসকাঠীতে এই জমিদার বাড়িটি প্রতিষ্ঠিত হয়। এখানে ১৩ জন জমিদারের বাস ছিল। আর তাদের আলাদা আলাদা জমিদার বাড়ি ছিল। যারা মূলত এই জমিদার বাড়ির গোড়াপত্তনকারী জানকী বল্লভ রায় চৌধুরীর বংশধর ছিল। তারা এই এলাকার প্রতাপশালী জমিদার ছিলেন। বর্তমানে জমিদার বাড়ির বাড়িগুলো রক্ষণাবেক্ষণের অভাবে প্রায় ধ্বংসপ্রাপ্ত। এখানে কিছু মন্দির আছে সেগুলোও প্রায় ধ্বংসের মুখে। জমিদার বাড়ি "কলসকাঠী জমিদার বাড়ি - বাংলাদেশবার্তা২৪"। ২০১৭-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৭-১২-০৯।  "তেরো জমিদারের প্রাচীন শহর বরিশালের কলসকাঠী - আমাদেরবরিশাল ডটগভ"। ১৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।
ফেরোমন

ফেরোমন (প্রাচীন গ্রিক φέρω থেকে phero অর্থ "বহন করা" এবং হরমোন, প্রাচীন গ্রিক ὁρμή "impetus" হতে) হচ্ছে নিঃসরিত হওয়া রাসায়নিক বস্তু যা একই প্রজাতির সদস্যদের মধ্যে একটি সামাজিক প্রতিক্রিয়ার সৃষ্টি করে। ফেরোমন হচ্ছে রাসায়নিক পদার্থ যা স্বতন্ত্রভাবে শরীরের বাইরে ক্ষরিত হয় এবং হরমোনের মত আচরণ করে। যারা এটি গ্রহণ করে, তাদের উপরও এটি স্বতন্ত্র্যভাবে প্রভাব ফেলে। বিভিন্ন ধরনের ফেরোমন যেমনঃ এলার্ম ফেরোমন, ফুড ট্রেইল ফেরোমন, [[sex pheromones|সেক্স ফেরোমন] ইত্যাদি আছে। এছাড়াও আরো অনেক ফেরোমন আছে; যারা শারীরিক এবং স্বভাবে প্রভাব ফেলে। ফেরোমন এককোষী। আদিকোষ থেকে জটিল বহুকোষী প্রকৃত কোষে ব্যবহৃত হয়। পতঙ্গে ফেরোমনের ব্যবহার বেশ ভালোভাবে গবেষণা থেকে লিপিবদ্ধ করা হয়েছে। অধিকন্তু, কিছু ভার্টিব্রাটা, উদ্ভিদ এবং সিলিয়াট (এক ধরনের প্রোটোজোয়া) ফেরোমন ব্যবহার করে যোগাযোগ করে। "ফেরোমন" একটি পোর্টেম্যানটিউ শব্দ। ১৯৫৯ সালে পিটার কার্লসন এবং মার্টিন লুসচার; গ্রিক শব্দ φερω ফেরো ('আমি বহন করি') এবং ὁρμων হরমোন ('stimulating') কে সমন্বয় করে এই নাম রাখেন। ফেরোমনকে ইক্টো-হরমোন নামেও শ্রেণিবদ্ধ করা হয়। পুর্বে বিভিন্ন সময় অনেক গবেষক যেমনঃ জিন হেনরী ফাব্রে, জোসেফ এ. লিন্টার, এডলফ বুটেনান্ডট, এবং চরিত্রবিজ্ঞানী (প্রাণীজগতের) কার্ল ভন ফ্রিসচ একে নিয়ে গবেষণা করেছেন। তারা একে বিভিন্ন নামে নামান্বিত করেছেন। তাৎক্ষণিকভাবে "alarm substances" নামে একজন নামকরণ করেছেন। এই রাসায়নিক বার্তাবাহক শরীরের বাইরে স্থানান্তরিত হয় এবং নিউরোসার্কিটকে, হরমোন অথবা সাইটোকিনের সাথে অটোনোমাস নার্ভাস সিস্টেমকে প্রভাবিত করে। এটি যে গ্রহণ করে; তার শারীরিক পরিবর্তন, ইনফ্লাম্যাটরী সিগনালিং, প্রতিরোধক ব্যবস্থা এবং স্বভাবে পরিবর্তন দেখা যায়। জার্মান জীবরসায়নবিদ এডলফ বুটেনান্ডট সর্বপ্রথম নারী রেশম পোকার ফেরোমেন থেকে বোম্বিকল এর মতো সুগঠিত রাসায়নিক দ্রব্য পান এবং শ্রেণীবিন্যাসিত করেন। এরপরপরই বিজ্ঞানীরা কেমিকাল সিগনাল আচরণগত জীববৈজ্ঞানিক বৈশিষ্ট্য নির্দেশে ব্যবহার করার প্রস্তাবনা রাখেন। "Definition of pheromone" (ইংরেজি ভাষায়)। MedicineNet Inc.। ১৯ মার্চ ২০১২। ১১ মে ২০১১ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  Kleerebezem, M; Quadri, LE (অক্টোবর ২০০১)। "Peptide pheromone-dependent regulation of antimicrobial peptide production in Gram-positive bacteria: a case of multicellular behavior."। Peptides (ইংরেজি ভাষায়)। 22 (10): 1579–96। ডিওআই:10.1016/S0196-9781(01)00493-4। পিএমআইডি 11587786।  Luporini P, Alimenti C, Pedrini B, Vallesi A. (2016). Ciliate Communication via Water-Borne Pheromones. In: Witzany G, Nowacki M (eds). Biocommunication of Ciliates, Springer, Dordrecht, pp. 159-174 Karlson P.; Lüscher M. (১৯৫৯)। "Pheromones: a new term for a class of biologically active substances"। Nature (ইংরেজি ভাষায়)। 183 (4653): 55–56। ডিওআই:10.1038/183055a0। পিএমআইডি 13622694।  Kohl JV, Atzmueller M, Fink B, Grammer K (অক্টোবর ২০০১)। "Human pheromones: integrating neuroendocrinology and ethology"। Neuro Endocrinol. Lett. (ইংরেজি ভাষায়)। 22 (5): 309–21। পিএমআইডি 11600881।  Butenandt, A.; Beckamnn, R.; Hecker, E. (১৯৬১)। "Über den Sexuallockstoff des Seidenspinners .1. Der biologische Test und die Isolierung des reinen Sexuallockstoffes Bombykol"। Hoppe-Seyler's Zeitschrift für Physiologische Chemie (ইংরেজি ভাষায়)। 324: 71–83। ডিওআই:10.1515/bchm2.1961.324.1.71।
কাজী আম্বার আলী

মৌলভী কাজী আম্বার আলী হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৫ সালে তাকে “শিক্ষায় স্বাধীনতা পুরস্কার” প্রদান করা হয়। তিনি ১৯৫৮ সালে আজিমপুর গার্লস স্কুল এন্ড কলেজের প্রধান শিক্ষক নিযুক্ত হন। শিক্ষা প্রসারে অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। শিক্ষায় স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের পরিচিতি"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  বেগম, হোসনে আরা (জানুয়ারি ২০০৩)। সিরাজুল ইসলাম, সম্পাদক। আজিমপুর গার্লস স্কুল এন্ড কলেজ। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৯ ডিসেম্বর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।
রৌপ যুক্তিদোষ

দর্শনশাস্ত্রে রৌপ যুক্তিদোষ বা গাঠনিক যুক্তিদোষ (ইংরেজি: Formal fallacy) বলতে এমন এক ধরনের যুক্তিদোষকে বোঝায় যখন যুক্তিগঠন করতে গিয়ে ত্রুটির কারণে যুক্তিটির রূপ বা গঠন ত্রুটিপূর্ণ হয়ে যায়। এগুলিকে আকারগত যুক্তিদোষ, অবরোহী যুক্তিদোষ (deductive fallacy), যৌক্তিক যুক্তিদোষ (logical fallacy) বা অবয়ববিরুদ্ধ যুক্তিদোষ-ও (non sequitur) বলা হয়। যুক্তির কাঠামোতে ত্রুটির কারণে রৌপ যুক্তিদোষ ঘটে। এই যুক্তিদোষের সাথে হেতুবাক্যের অর্থের কোনও সম্পর্ক নেই। উদাহরণস্বরূপ নিচের যুক্তিটি দেখুন। এখানে সম্পূর্ণ কাল্পনিক প্রাণীদের নাম ব্যবহার করা হয়েছে। হেতুবাক্য: সব ল্যাংরাথেরিয়াম কালো রঙের। হেতুবাক্য: সব গোমড়াথেরিয়াম কালো রঙের। সিদ্ধান্ত: সব ল্যাংরাথেরিয়ামই গোমড়াথেরিয়াম। উপরের যুক্তিটিতে রৌপ যুক্তিদোষ ঘটেছে। হেতুবাক্য দুইটি যদি সম্পূর্ণ সত্যও হয়, তারপরেও একটিমাত্র সাধারণ বৈশিষ্ট্যের ভিত্তিতে দুইটি প্রাণীর মধ্যে আর কোনোই পার্থক্য থাকবে না, প্রাণী দুইটিকে একই হতে যাবে, এই সিদ্ধান্তটিতে কোনও অবরোহী যৌক্তিক প্রক্রিয়াতে উপনীত হওয়া সম্ভব নয়। অর্থাৎ উপরের হেতুবাক্য দুইটির মধ্যে এমন কোনও যৌক্তিক সম্পর্ক নেই, যার দ্বারা সিদ্ধান্তটির সত্যতা নিশ্চিতভাবে প্রমাণিত হয়। সিদ্ধান্তটি সত্য হতেও পারে, না-ও হতে পারে। সিদ্ধান্তটি যদি সত্যও হয়, তারপরেও এটি কোনও বৈধ যুক্তি নয়, কেননা এটির সত্যতার সাথে হেতুবাক্য দুইটির কোনও যৌক্তিক সম্পর্ক নেই। রৌপ যুক্তিবিজ্ঞানে সত্যতা ও বৈধতা দুইটি স্বতন্ত্র ধারণা। আবার উপরের যুক্তিটি যে ত্রুটিপূর্ণ, সেটা বোঝার জন্য ল্যাংরাথেরিয়াম আর গোমড়াথেরিয়াম আসলে কী, তা জানার কোনোই দরকার নেই। কাঠামোজনিত কারণেই এটি ত্রুটিপূর্ণ। রৌপ যুক্তিদোষের সাথে অরৌপ যুক্তিদোষের পার্থক্য করা হয়। অরৌপ যুক্তিদোষের একটি বৈধ যৌক্তিক রূপ বা কাঠামো থাকতে পারে, কিন্তু এটির এক বা একাধিক হেতুবাক্য মিথ্যা হবার কারণে এটির সিদ্ধান্ত ত্রুটিপূর্ণ হয়। অন্যদিকে একটি রৌপ যুক্তিদোষের হেতুবাক্যগুলি সত্য হতে পারে, কিন্তু তারপরেও রূপগত বা কাঠামোগত কারণে এটির সিদ্ধান্ত ত্রুটিপূর্ণ হয়। Simon Blackburn (২০১৬), A Dictionary of Philosophy (৩য় সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসলামপুর ইউনিয়ন, ঈদগাঁও

ইসলামপুর বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন। ইসলামপুর ইউনিয়নের আয়তন ২৫৮২ একর (১০.৪৫ বর্গ কিলোমিটার)। এটি ঈদগাঁও উপজেলার সবচেয়ে ছোট ইউনিয়ন। ২০১১ সালের পরিসংখ্যান অনুযায়ী ইসলামপুর ইউনিয়নের লোকসংখ্যা ১৪,৭৫৮ জন। এর মধ্যে পুরুষ ৭,৭২৭ জন এবং মহিলা ৭,০৩১ জন। ঈদগাঁও উপজেলার সর্ব-উত্তরে ইসলামপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩২ কিলোমিটার। এ ইউনিয়নের পশ্চিমে পোকখালী ইউনিয়ন, দক্ষিণে পোকখালী ইউনিয়ন ও ইসলামাবাদ ইউনিয়ন এবং পূর্বে ও উত্তরে চকরিয়া উপজেলার খুটাখালী ইউনিয়ন অবস্থিত। ইসলামপুর ইউনিয়ন ঈদগাঁও উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল: বাঁশকাটা মাদ্রাসাপাড়া মধ্য নাপিতখালী পূর্ব নাপিতখালী উত্তর নাপিতখালী ভিলেজারপাড়া হাজীপাড়া ঘোনাপাড়া জুমনগর পূর্ব বামনকাটা বামনকাটা পশ্চিম বামনকাটা ধর্মেরছড়া খানঘোনা ইসলামপুর ইউনিয়নের সাক্ষরতার হার ৩০.৬৩%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে। মাধ্যমিক বিদ্যালয় নাপিতখালী মাধ্যমিক বিদ্যালয় মাদ্রাসা ইসলামপুর ইসলামিয়া দাখিল মাদ্রাসা প্রাথমিক বিদ্যালয় খানঘোনা সরকারি প্রাথমিক বিদ্যালয় ধর্মেরছড়া সরকারি প্রাথমিক বিদ্যালয় নাপিতখালী সরকারি প্রাথমিক বিদ্যালয় পূর্ব নাপিতখালী সরকারি প্রাথমিক বিদ্যালয় বটতলী সরকারি প্রাথমিক বিদ্যালয় ইসলামপুর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। ইসলামপুর ইউনিয়নের পশ্চিম প্রান্ত দিয়ে নাপিতখালী খাল প্রবাহিত হয়ে মহেশখালী চ্যানেলে মিশেছে। ইসলামপুর ইউনিয়নের প্রধান ২টি হাট/বাজার হল ইসলামপুর বাজার এবং নতুন অফিস বাজার। বর্তমান চেয়ারম্যান(ভারপ্রাপ্ত):নুরুল আলম ১ নাম্বার ওয়ার্ড - জসিম উদ্দিন ২ নাম্বার ওয়ার্ড - নুরুল আলম ৩ নাম্বার ওয়ার্ড - নুর মোহাম্মদ ৪ নাম্বার ওয়ার্ড - ওবায়দুল হক ৫ নাম্বার ওয়ার্ড - আব্দু শুক্কুর ৬ নাম্বার ওয়ার্ড - শাহাবুদ্দিন ৭ নাম্বার ওয়ার্ড - ইদ্রিস রানা ৮ নাম্বার ওয়ার্ড - ইদ্রিস রানা ৯ নাম্বার ওয়ার্ড সংরক্ষিত মহিলা মেম্বার: ১,২,৩- তাহেরা বেগম ৪,৫,৬- জাহেদা বেগম ঈদগাঁও উপজেলা কক্সবাজার সদর থানা কক্সবাজার জেলা "কক্সবাজার সদর উপজেলা - বাংলাপিডিয়া"। bn.banglapedia.org।  "মধ্য নাপিথতখালী উচ্চ বিদ্যালয় - ইসলামপুর ইউনিয়ন - ইসলামপুর ইউনিয়ন"। islampurup.coxsbazar.gov.bd। [স্থায়ীভাবে অকার্যকর সংযোগ] "মাদ্রাসা - ইসলামপুর ইউনিয়ন - ইসলামপুর ইউনিয়ন"। islampurup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41207&union=07[স্থায়ীভাবে অকার্যকর সংযোগ] "খাল ও নদী - ইসলামপুর ইউনিয়ন - ইসলামপুর ইউনিয়ন"। islampurup.coxsbazar.gov.bd। ৩০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  "হাট বাজারের তালিকা - ইসলামপুর ইউনিয়ন - ইসলামপুর ইউনিয়ন"। islampurup.coxsbazar.gov.bd।